**POZIV**

Zagreb, 14. prosinca 2015.

**Svečana dodjela MAMFORCE COMPANY® standarda i predstavljanje rezultata istraživanja – Percepcija plaća u Hrvatskoj – majke, očevi i žene – postoji li jaz u plaćama?**

Sa zadovoljstvom Vas u ovo predblagdansko vrijeme pozivamo na svečanu dodjelu **MAMFORCE COMPANY®** standarda, kompanijama koje su prošle postupak procjene postojećih praksi i koje će u sljedećih godinu dana implementirati nove odgovorne prakse u domeni **odgovornosti prema obitelji i rodnoj jednakosti**. Svečanoj dodjeli će prisustvovati i **ministar rada i mirovinskog sustava prof. dr.sc. Mirando Mrsić, dr. med.** Nove članice MAMFORCE kluba su **Hrvatski Telekom, INA i 24sata**. Tim povodom ćemo predstaviti i rezultate istraživanja **Percepcija plaća u Hrvatskoj – majke, očevi i žene – postoji li jaz u plaćama?** koje je proveo **Institut za istraživanje i edukaciju – Zaposlena mama**.

Obitelj zahtijeva pažnju i vrijeme, koje često nije jednostavno odvojiti zbog užubanog poslovnog i životnog tempa. Često se pitamo da li živimo da bi radili ili radili da bi živjeli? Organizacije svojim zaposlenima mogu pružiti podršku kako bi lakše uskladili privatne i poslovne potrebe. Mi im na tom putu pomažemo. Advent je pravo vrijeme za podsjećanje na te važne teme. Stoga Vas pozivamo da nam se pridružite

 **u** **četvrtak** **17. prosinca 2015. godine**

**s početkom u 10 sati**

**u prostoru Hrvatske udruge poslodavaca,**

**Radnička cesta 52, prvi kat, Zagreb**

*(prvi kat poslovnog centra Green Gold - ulaz pokraj pokretnih stepenica, na prvom katu, odnosno međukatu lijevo ili iz garaže glavni ulaz u HUP, 1. kat).*

MAMFORCE COMPANY**®** Standard dodjeljuje Institut za istraživanje i edukaciju ZAPOSLENA MAMA, organizacijama koje uspješno organiziraju posao i radno okruženje uz poštovanje načela ravnoteže profesionalnog i privatnog života i jednakih mogućnosti profesionalnog razvoja. Metoda procjene je znanstveno utemljena i razvijena uz suradnju s vodećim akademskim i međunarodnim institucijama.

Tvrtke koje ostvaruju pravo na MAMFORCE COMPANY**®** Standard prolaze kroz neovisni postupak procjene postojećih politika upravljanja i radnih praksi kako bi dobile mjerljive pokazatelje svog sustava u odnosu na tržište (relativni standard) i najbolje moguće prakse (apsolutni standard). Temeljem procjene svaka kompanija dobije konkretne prijedloge za daljnja poboljšanja na kojima se radi kroz sljedećih dvanaest mjeseci. Time se stiče pravo na tzv. **OSNOVNI MAMFORCE COMPANY® Standard**.

Nakon provedbe i potvrde pozitivnih rezultata, za godinu dana kompanije dobiju potvrdu certifikata u jednom od stupnjeva – CHANGE, GROW ili LEAD, ovisno o stupnju razvoja postojećih i novih mjera. Kompanije ostvaruju pravo na nošenje punog MAMFORCE COMPANY® Standarda kroz period od sljedeće dvije godine nakon čega ulaze u novi ciklus procjene i promjene. Time se potiče kompanije na kontinuirano poboljšanje postojećih praksi sukladno promjenama na tržištu rada.

Tvrtke nositelji osnovnog standarda su Coca Cola HBC Hrvatska i Zagrebačka banka. Tvrtke koje su potvrdile status i stekle puni status MAMFORCE COMPANY® Standarda u stupanju GROWsu Privredna banka Zagreb i VIPnet.

Pokrovitelji MAMFORCE COMPANY® Standardakao alata pozitivne promjene na tržištu rada u Hrvatskoj su Pravobraniteljica za ravnopravnost spolova, Ministarstvo gospodarstva, Ministarstvo rada i mirovinskog sustava, Hrvatska udruga poslodavaca, Hrvatska gospodarska komora i Global Compact Hrvatska.

Nadamo se da ćete biti u mogućnosti odazvati se našem pozivu. Molimo Vas da svoj dolazak potvrdite na niže navedene kontakte:

S poštovanjem,

Institut za istraživanje i edukaciju ZAPOSLENA MAMA

Predsjednica:


Mr. sc. Dijana Kobas Dešković, MBA

Ukoliko ste u mogućnosti prisustvovati predstavljanju rezultata i svečanoj dodjeli, ljubazno Vas molimo da svoj dolazak potvrdite na niže navedene kontakte:

e-mail: zana@mamforce.hr

01/2310 309

099 7307 457

Institut za istraživanje i edukaciju ZAPOSLENA MAMA

Predsjednica:

mr. sc. Dijana Kobas Dešković, MBA